**Līgums Nr. \_\_\_\_\_\_\_\_\_\_\_\_\_\_\_**

(Par sporta kluba pakalpojumiem)

Rīgā, 2016.gada \_\_\_.\_\_\_\_\_\_\_\_\_\_

**Rīgas pašvaldības policija,** nodokļu maksātāja reģistrācijas Nr.90000055099 (turpmāk – **Pasūtītājs)**, tās priekšnieka Jura Lūkass personā, kurš rīkojas pamatojoties uz Rīgas pašvaldība policijas nolikumu, no vienas puses, un

 **Sabiedrība ar ierobežotu atbildību “\_\_\_\_\_\_\_\_\_\_\_\_\_\_”,** vienotais reģistrācijas Nr.\_\_\_\_\_\_\_\_\_\_\_\_ (turpmāk – **Izpildītājs)**, tās \_\_\_\_\_\_\_\_\_\_ \_\_\_\_\_\_\_\_\_\_\_\_\_\_personā, kurš (-a) rīkojas pamatojoties uz \_\_\_\_\_\_\_\_\_\_\_, no otras puses, bet abas līguma slēdzējas puses kopā sauktas – Puses,

ievērojot Publisko iepirkumu likumu un pamatojoties uz Rīgas pašvaldības policijas rīkotās iepirkuma procedūras „Par sporta kluba pakalpojumiem” (identifikācijas numurs RPP 2015/47) rezultātiem, noslēdz šo līgumu (turpmāk – Līgums), par sekojošo:

1. **Līguma priekšmets**

1.1.Ar šo Līgumu Izpildītājs apņemas nodrošināt Pasūtītāja darbiniekus ar trenažieru zāles, sporta nodarbību zāles, peldbaseina un sporta spēļu zāles (ar visu sporta inventāru (iekārtām)) un palīgtelpu ar visu aprīkojumu (ģērbtuves, dušas, saunas, tualetes) izmantošanu \_\_\_\_\_\_\_\_\_\_ sporta klubos (turpmāk – Pakalpojums), bet Pasūtītājs veikt saņemtā Pakalpojuma apmaksu, saskaņā ar Līguma pielikumu „Tehniskā specifikācija-finanšu piedāvājums” un šī Līguma noteikumiem.

1.2.Pakalpojums ietver visu Līguma pielikumā „Tehniskā specifikācija-finanšu piedāvājums” norādīto sporta klubu trenažieru zāļu, aerobikas zāļu (grupu nodarbību) un peldbaseina apmeklējumus un tajos esošā aprīkojuma un sporta inventāra izmantošanu.

1.3.Trenažieru zāles un peldbaseina apmeklēšanas laiks un reižu skaits viena mēneša ietvaros netiek ierobežots.

1. **Pakalpojuma cena un līguma summa**

2.1. Pakalpojuma cena ir noteikta saskaņā ar veikto iepirkuma procedūru.

2.2. Pakalpojuma cena šī Līguma darbības laikā nevar tikt paaugstināta.

2.3. Pakalpojuma cenas paaugstināšanas nepieciešamība var būt par iemeslu šī Līguma izbeigšanai.

2.4. Cena par 1 (vienu) trenažieru zāles izmantošanas reizi 1 (vienam) Pasūtītāja darbiniekam ir EUR \_\_\_\_\_ (\_\_\_\_\_\_\_\_\_\_\_\_\_) bez PVN. Cena par 1 (vienu) peldbaseina apmeklēšanas reizi 1 (vienam) Pasūtītāja darbiniekam ir EUR \_\_\_\_\_ (\_\_\_\_\_\_\_\_\_\_\_\_\_) bez PVN.

2.5. Līguma summa ir EUR\_\_\_\_\_\_ (\_\_\_\_\_\_\_\_\_\_\_\_\_\_\_) bez PVN, 21% pievienotās vērtības nodoklis – EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_). Kopējā līguma summa ir EUR \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_).

2.6. Pasūtītājs sedz daļu samaksas no piedāvātās pakalpojuma summas par vienu trenažieru zāles izmantošanas reizi, un otru daļu summas sedz Pasūtītāja darbinieks no personiskajiem līdzekļiem. Pasūtītāja darbinieks sedz daļu summas pirms pakalpojuma saņemšanas pakalpojuma saņemšanas vietā. Ja Pakalpojumu saņem Pasūtītāja instruktoru vienības darbinieks, pasūtītājs sedz pilnu samaksu par saņemto pakalpojumu.

2.7.Pasūtītājs atlikušo summas daļu par sporta kluba pakalpojumiem sedz katru mēnesi, pamatojoties uz Pretendenta iesniegto rēķinu un atskaiti par sporta iestādes darbības pakalpojumu izmantošanas apjomu un/vai reizēm iepriekšējā mēnesī, kurus Izpildītājs iesniedz Pasūtītājam līdz nākamā mēneša (mēneša, kas seko norēķinu mēnesim) 15.datumam.

2.8.Līguma summā ir iekļauti visi izdevumi, kas Izpildītājam varētu rasties saistībā ar Pakalpojuma sniegšanu.

1. **Pušu pienākumi un tiesības**

**3.1.Izpildītājam ir pienākums:**

3.1.1.garantēt Pasūtītāja darbiniekiem (tai skaitā stažieriem (saskaņā ar Pasūtītāja sniegto stažieru sarakstu)) iespēju, uzrādot Rīgas pašvaldības policijas darbinieka apliecību vai stažieru personas apliecinošu dokumentu, saņemt Pakalpojumu Izpildītāja darba laikā saskaņā ar Līguma un tā pielikuma „Tehniskā specifikācija-finanšu piedāvājums” noteikumiem.

3.1.2. Līguma darbības laikā ievērot un nepaaugstināt 2.4.punktā noteiktās Pakalpojuma cenas.

3.1.3. savlaicīgi iepazīstināt Pasūtītāju ar visām izmaiņām Izpildītāja sporta klubu nodarbību grafikā vai darba laikā, publicējot attiecīgo informāciju mājas lapā \_\_\_\_\_\_\_\_\_\_\_\_\_\_\_\_ un izvietojot redzamā vietā sporta klubu telpās.

3.1.4. uzkrāt un automātiski apstrādāt informāciju par Pasūtītāja saņemtajiem Pakalpojumiem uzskaites, dokumentēšanas un norēķinu vajadzībām (Izpildītājs katrā filiālē veido apmeklējumu uzskaites sarakstus, kuros norādīta šāda informācija par Pasūtītāja darbiniekiem, kuri saņēmuši pakalpojumus: apmeklējuma datums, ierašanās laiks, vārds, uzvārds, Pasūtītāja darbinieka apliecības numurs (Pasūtītāja stažierim norāde – stažieris), Pasūtītāja darbinieka paraksts. Apmeklējumu uzskaites sarakstu aizpilda Izpildītāja norīkots darbinieks, apmeklējuma uzskaites sarakstā obligāti ir jābūt aizpildītai visai pieprasītajai informācijai skaidrā, saprotamā rokrakstā (svītrojumiem un labojumiem ir jābūt atrunātiem);

3.1.5. līdz nākamā mēneša (mēneša, kas seko norēķinu mēnesim) 10.datumam iesniegt Pasūtītājam sporta klubu apmeklējumu uzskaites sarakstu kopijas no visām filiālēm un rēķinu, kurā iekļauta sniegto Pakalpojumu uzskaite ar Pakalpojumu saņemšanas reizēm iepriekšējā mēnesī.

3.1.6. neveikt darbības, kas tieši vai netieši var radīt zaudējumus, ierobežot tiesības vai kā citādi var kaitēt Pasūtītājam.

3.1.7. uzturēt zāles un palīgtelpas tehniskā un sanitārā kārtībā.

3.1.8. maksimāli īsos termiņos novērst zāles, sporta inventāra un aprīkojuma bojājumus un avārijas sekas.

**3.2.Izpildītājam ir tiesības:**

3.2.1. pieprasīt un saņemt no Pasūtītāja šajā Līgumā noteiktajā kārtībā samaksu par pienācīgi sniegtiem Pakalpojumiem.

3.2.2. atteikt sniegt Pakalpojumu personām, kuras nevar uzrādīt Rīgas pašvaldības policijas darbinieka apliecību, vai, kuras nav norādītas Pasūtītāja kontaktpersonas iesūtītajos stažieru sarakstos.

3.2.3. vienpusēji noteikt un mainīt, iekšējās kārtības noteikumus, darba laikus un grupu nodarbību sarakstus sporta klubos, kuros Pasūtītājs ir tiesīgs saņemt Pakalpojumus, iepriekš publicējot par to informāciju mājas lapā \_\_\_\_\_\_\_\_\_\_\_\_ un izvietojot informāciju redzamā vietā sporta klubu telpās.

3.2.4. izbeigt Līguma darbību saskaņā ar šī Līguma nosacījumiem.

**3.3.Pasūtītājam ir pienākums:**

3.3.1.samaksāt Izpildītājam samaksu par sniegtiem Pakalpojumiem saskaņā ar šī Līguma nosacījumiem.

3.3.2. Pakalpojuma saņemšanas laikā ievērot Izpildītāja iekšējās kārtības noteikumus, norādījumus saistībā par telpu, to inventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju.

3.3.3. iesniegt Izpildītājam Rīgas pašvaldības policijas stažieru sarakstu, kuriem ir tiesības saņemt Pakalpojumu. Pasūtītājs stažieru sarakstu, kā arī grozījumus un papildinājumus stažieru sarakstā var iesniegt Izpildītājam ne biežāk kā vienu reizi nedēļā.

**3.4.Pasūtītājam ir tiesības:**

3.4.1.saņemt šajā Līgumā minētos Pakalpojumus savlaicīgi un pienācīgā kvalitātē saskaņā ar šī Līguma un tā pielikuma „Tehniskā specifikācija-finanšu piedāvājums” nosacījumiem.

3.4.2. izmantojot Pakalpojumu, saņemt sporta treneru konsultācijas un tipveida individuālās treniņu programmas (neietver personīgos treniņus);

3.4.3. visā Līguma darbības laikā saņemt informāciju par Pasūtītāja apmeklējumu reižu uzskaiti tekošā mēneša ietvaros, informāciju iesniegt Pasūtītājam ne vēlāk kā 2 (divu) darba dienu laikā pēc Pasūtītāja pieprasījuma.

3.4.4. izbeigt šī Līguma darbību saskaņā ar šī Līguma nosacījumiem.

3.4.5. pieprasīt, lai Izpildītājs pārtrauc darbības, kas ir pretrunā šī Līguma un Latvijas Republikas normatīvo aktu prasībām.

1. **Samaksas kārtība**

4.1.Pasūtītājs maksā Izpildītājam par faktiskām Pakalpojumu saņemšanas reizēm katru mēnesi pamatojoties uz Izpildītāja iesniegto rēķinu, kurā norādīta Pakalpojumu saņemšanas reižu iepriekšējā mēnesī uzskaite.

4.2.Izpildītājs rēķina un atskaites iesniegšanai izmanto Rīgas pilsētas pašvaldības portālu [www.eriga.lv](http://www.eriga.lv) (turpmāk – elektronisks rēķins).

4.3.Elektroniska rēķina iesniegšana notiek sekojoši:

4.3.1.Izpildītājs sagatavo elektronisko rēķinu, atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;

4.3.2.elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:

* izveido programmatūru datu apmaiņai starp Pretendenta norēķinu sistēmu un pašvaldības vienoto informācijas sistēmu;
* augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
* izmanto Web formas portālā http://www.eriga.lv, sadaļā „Rēķinu iesniegšana” manuālai rēķinu ievadei.

4.4.līgumā noteiktā kārtībā iesniegts elektronisks rēķins nodrošina pusēm elektroniskā rēķina izcelsmes autentiskumu un satura integritāti;

4.5.Puses vienojas, ka elektroniskā rēķina apmaksa tiks veikta 30 (trīsdesmit) dienu laikā un termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;

4.6.Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;

4.7.ja Izpildītājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **Pušu atbildība**

5.1.Izpildītājs neatbild par Izpildītāja telpās nozaudēto Pasūtītāja darbinieku apģērbu, vērtslietām, naudu un citu mantu.

5.2.Izpildītājs neatbild par nelaimes gadījumiem, kas radušies Pasūtītāja darbinieku neuzmanības vai nolaidības dēļ un/vai citiem apstākļiem, kuru iemesls iekšējo kārtības noteikumu neievērošana, inventāra un aprīkojuma nepareiza lietošana.

* 1. 5.3.Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.

5.4.Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.

1. **Līguma darbības termiņš un izbeigšana**

6.1.Līgums stājas spēkā ar \_\_\_\_\_\_\_\_\_\_\_\_\_\_\_ un ir spēkā 1 (vienu) gadu, ņemot vērā Līguma 6.2. punkta nosacījumu.

6.2.Līguma darbības termiņš automātiski izbeidzas, līdzko Līguma summa sasniedz 2.5.punktā noteikto.

6.3. Pasūtītājs var neizmantot visu Līguma 2.5. punktā noteikto Līguma summu.

* 1. 6.4.Puses vienojas, ka Līgumu var izbeigt pirms termiņa ar Pušu rakstisku vienošanos vai brīdinot otru pusi vismaz 1 (vienu) mēnesi pirms paredzētā Līguma izbeigšanas laika.

6.5.Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.

**7. Strīdu izskatīšanas kartība**

7.1.Visas domstarpības un strīdus, kas skar šo Līgumu, Puses izskata pārrunu ceļā.

7.2.Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.

7.3.Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.

**8. Papildus noteikumi**

8.1.Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemamas tā sastāvdaļas.

8.2.Jautājumi, kas nav atspoguļoti Līgumā, tiek izskatīti atbilstoši Latvijas Republikas spēkā esošajiem normatīvajiem aktiem.

8.3.Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.

8.4.Puses apņemas nekavējoties informēt viena otru par savu rekvizītu maiņu.

8.5.Līgums sastādīts uz 5 (piecām) lapām, ar pielikumu „Tehniskā specifikācija-finanšu piedāvājums” uz \_\_ (\_\_\_\_\_\_) lapām, 2 (divos) eksemplāros, katrai Pusei pa vienam. Abiem Līguma eksemplāriem ir vienāds juridiskais spēks.

8.6.Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to apliecināt.

**9. Pušu rekvizīti un paraksti**

 **Pasūtītājs: Izpildītājs:**

|  |  |
| --- | --- |
| **Rīgas pašvaldības policija** | \_\_\_\_\_“\_\_\_\_\_\_\_\_\_\_\_\_\_” |
| Lomonosova iela 12a Rīga, LV-1019 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| PVN reģ. Nr. LV 90000055099 | \_\_\_\_\_\_\_\_\_\_\_\_\_\_\_\_\_\_\_\_\_ |
| Nordea Bank AB Latvijas filiāle | Banka:\_\_\_\_\_\_\_\_\_\_\_\_\_\_\_\_\_\_ |
| Kods: NDEALV2X | Kods: \_\_\_\_\_\_\_\_\_\_\_\_\_\_ |
| Konts: LV82NDEA0021800014010 | Konts: \_\_\_\_\_\_\_\_\_\_\_\_\_\_\_\_\_\_\_\_ |
| Kontaktpersona: Tālruņi: 67037809, 26435586 Fakss: 67037879 | Kontaktpersona: \_\_\_\_\_\_\_\_\_\_\_\_\_\_\_\_\_Tālruņi: \_\_\_\_\_\_\_\_\_\_\_\_\_\_Fakss: \_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_**/J.Lūkass/ z.v.** | \_\_\_\_\_\_\_\_\_\_\_\_\_\_\_\_\_\_\_\_\_\_\_ **/\_\_\_\_\_\_\_\_\_\_\_\_\_\_\_\_\_/**  |